**Студенттердің сырқаттанушылық деңгейі мен құрылымы**

*Әл-Фараби атындағы қазақ ұлттық университеті*

*Эпидемиология және гигиена кафедрасы*

**Сыланова А.А. – МПІ 2 курс магистранты**

**Даниярова А.Б.- ғылыми жетекші, м.ғ.к., доцент м.а.**

Ел болашағы- дені сау, білімді жас ұрпақ. Бәсекеге қабілетті болу мен экономикалық өсу де жастарымыздың дені сау болуына тікелей байланысты. Сондықтан Қазақстан Республикасында жастардың денсаулығын нығайту бірінші деңгейдегі мәселе, яғни маңызды боп есептеледі.

Жұмыстың мақсаты-Қазақ ұлттық университетінің студенттерінің сырқаттанушылық деңгейі мен құрылымын анықтау.

2016 жылдың көктем айында «Биология және биотехнология», «Химия және химиялық технология», «Механика-математикалық», «География және табиғатты пайдалану» және «Заң» факультеттерінің 4 курс студенттерінен 100 студенттен жалпы саны 500 студенттің медициналық карталары қаралды. Ғылыми-зерттеу практикасы Қазақ ұлттық университетінің «Керемет» диагностикалық орталығында жүргізілді. Медициналық картадағы мәліметтер бойынша студенттің бірінші және соңғы төртінші курсындағы аурулары талданды.

Кесте-1. Факультет бойынша студенттер саны

|  |  |  |
| --- | --- | --- |
| Факультеттер | Студент саны | |
| Еркектер | Әйелдер |
| Биология және биотехнология | 32 | 68 |
| Химия және химиялық технология | 47 | 53 |
| Механика-математикалық | 56 | 44 |
| География және табиғатты пайдалану | 51 | 49 |
| Заң | 22 | 78 |
| Жалпы саны | 208 | 292 |

ІV курс студенттерінің медициналық карталарының университетке келген уақыттағы мәліметтеріне қарасақ, 455 студенттің денсаулығында ешқандай ақау болмаған. Бұл жалпы көрсеткіштің 91%-ын алады. Қалған 45 студент әртүрлі созылмалы аурумен келген. Бұл жалпы көрсеткіштің 9%-ы.

45 студенттің медициналық карталары бойынша анықталған нозологиялық түрлер мынадай:

Кесте-2. Студенттердің І курстағы сырқаттарының құрылымы.

|  |  |  |
| --- | --- | --- |
| Нозологиялық түр | Еркектер | Әйелдер |
| Созылмалы гастрит | 13 | 7 |
| Анемия | 3 | 14 |
| Созылмалы бронхит | 6 | 1 |
| Мүгедектік | - | 1 |

Кесте-3. Факультет бойынша сырқаттардың көрсеткіші.

|  |  |  |  |  |  |
| --- | --- | --- | --- | --- | --- |
| Жынысы | Факультет | Нозологиялық форма | | | |
| Созылмалы гастрит | Анемия | Созылмалы бронхит | Мүгедектік |
| Еркек | Биология және биотехнология | 1 | - | 1 | - |
| Химия және химиялық технология | 4 | 1 | 2 | - |
| Механика-математика | 6 | 1 | 1 | - |
| География және табиғатты пайдалану | 1 | 1 | 1 | - |
| Заң | 1 | - | 1 | - |
| Әйелдер | Биология және биотехнология | - | 4 | - | - |
| Химия және химиялық технология | 2 | 2 | 1 | - |
| Механика-математика | 2 | 3 | - | - |
| География және табиғатты пайдалану | 2 | 3 | - | 1 |
| Заң | 1 | 2 | - | - |

2017 жылдың 23 қаңтарындағы студенттер мен магистрлерді жаппай медициналық тексеру жүргізгеннен кейін осы 500 студенттің медициналық картасы қайта қаралды. Нәтижесінде сырқат студенттердің санының өскендігі анықталды. Науқас студенттер саны 93 адамға жеткен. Бұл барлық студенттер санының 18,9 %-ын құрады.

Кесте-4. ІV курстағы студенттердің сырқаттарының құрылымы.

|  |  |  |
| --- | --- | --- |
| Нозологиялық түр | Еркектер | Әйелдер |
| Созылмалы гастрит | 29 | 14 |
| Анемия | 13 | 24 |
| Созылмалы бронхит | 8 | 4 |
| Мүгедектік | - | 1 |